Nikón z Boiótie

Nikón (Nikón) bol olympijský víťaz v pankratiu v rokoch 300 a 296 pred Kr.Jérôme Sanchez, Le meilleur combattant de tous les temps - 4ème édition, str. 97Oxyrhynský papyrus XVII. 2082, Nikón z Boiótie, fr. č. 4,  21. riadok   

Nikón z boiótskej obce Anthédón bol v Olympii na 120. a na 121. hrách korunovaný olivovým vencom za víťazstvá v pankratiu. Svoje majstrovstvo v tejto disciplíne predviedol aj na iných celogéckych hrách, keď si dva víťazné vence odniesol z pýtických, dva z isthmických a štyri z nemejských hier.

Druhé olympijské víťazstvo Nikóna je zaznamenané aj na papyruse (P.Oxy XVII. 2082) z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko malých fragmentov. Olympionik Nikón, jeho domovská krajina (Boiótia) a športová disciplína (pankration) je na tomto značne poškodenom papyruse uvedená na fragmente č. 4, a to v dvadsiatom prvom riadku.

Pankration zaradili do programu olympijských hier v roku 648 pred Kr. a prvým víťazom tejto disciplíny bol Lygdamis zo Syrakúz.  

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v pankratiu